I sommer stenger Ring 1. Slik blir trolig nødruten over Rådhusplassen.
Planene om asfaltert vei tvers over Rådhusplassen skapte ramaskrik. Nå presenterer Veivesenet den endelige løsningen – uten asfalt.  Ring 1 gjennom Oslo sentrum skal som kjent stenges i tre år fra i sommer. Mye av trafikken går der i dag, vil da flytte seg over i Operatunnelen.  Men hvis Operatunnelen også må stenge, for eksempel på grunn av brann eller større ulykker, trengs en nødløsning for å få trafikken gjennom sentrum.  I november lanserte Statens vegvesen Rådhusgata og Rådhusplassen som løsning og foreslo en asfaltert trasé over Rådhusplassen. Det fikk byrådsleder Eirik Lae til å beskylde staten for å ødelegge Oslos storstue og forlange at planene ble skrinlagt. Nå presenterer Veivesenet en ny løsning etter dialog med Oslo kommune. De foreslår å kombinere Rådhusplassen og Ring 3 som beredskapstrasé og dropper asfalt over Rådhusplassen.  Dropper asfalt  Dersom Operatunnelen må stenges, skal mest mulig av trafikken ledes over på Ring 3 istedenfor, via rundkjøringene på Filipstad og på Sørenga, planlegger Veivesenet.  Likevel vil en del av trafikken til og fra sentrum måtte gå via Rådhusgata og Rådhusplassen. Men i stedet for asfalt, blir det gule «ledeskinner». Dermed spares Rådhusplassen for de mest inngripende tiltakene, samtidig som trafikksikkerheten ivaretas, ifølge Veivesenet.  Få ganger i året «Uten bruk av Rådhusplassen vil øvrige sentrumsgater få så høy
belastning at alt står i fare for å stoppe opp, noe som kan gå ut over liv og helse», skriver Statens vegvesen i en pressemelding.  Traseen kun vil trolig kun bli brukt få ganger årlig, og kun i kortere perioder. Arrangementer som 17. mai-feiring, Oslo Maraton, VG-lista, Oslo pride og lignende vil kunne gjennomføres som planlagt, lover Veivesenet. Det er byråd for miljø og samferdsel, Marit Vea (V), fornøyd med.  – Jeg er glad for at Statens vegvesen ser ut til å ha funnet en løsning som innebærer at Oslos befolkning stort sett kan bruke Rådhusplassen som normalt og at planlagte arrangementer kan gjennomføres, sier hun til Aftenposten.  Nå skal Bymiljøetaten behandle søknaden fra Statens vegvesen.  – Det viktigste for meg og kommunen er at Oslofolk får minst mulig trøbbel som følge av stenging av Ring 1, avslutter Vea.
Veivesenet legger frem en ny løsning for beredskapstrasé når Ring 1 må stenges midlertidig i tre år.  De foreslår å bruke en kombinasjon av Rådhusplassen og Ring 3 som nødveier hvis Operatunnelen må stenges.  I det nye forslaget dropper de asfalt over Rådhusplassen. Traseen vil bli merket med gule «ledeskinner» og skal kun brukes få ganger i året. Planen skal nå behandles av Bymiljøetaten i Oslo kommune.